ai4bharat/Pralekha huggingface dataset:
शिक्षण मंत्रालय
पीएम श्री योजनेंतर्गत शाळांची स्थापना
नवी दिल्ली, 12 डिसेंबर 2022
केंद्रीय मंत्रिमंडळाने 7 सप्टेंबर, 2022 रोजी प्रधानमंत्री स्कूल फॉर राइजिंग इंडिया  नावाच्या नवीन केंद्र प्रायोजित योजनेला मंजुरी दिली आहे. या शाळा, राष्ट्रीय शैक्षणिक धोरण 2020 ची अंमलबजावणी करतील आणि कालांतराने आदर्श शाळा म्हणून उदयास येतील. यामुळे जवळपासच्या इतर शाळांनाही नेतृत्व मिळेल. विविध पार्श्वभूमी, बहुभाषिक गरजा आणि मुलांच्या विविध शैक्षणिक क्षमता लक्षात घेत राष्ट्रीय शैक्षणिक धोरण 2020 च्या भविष्यव्यापी आराखड्यानुसार मुलांना त्यांच्या स्वत:च्या शिकण्याच्या प्रक्रियेत सक्रिय सहभागी बनवणाऱ्या न्याय्य, सर्वसमावेशक आणि आनंदी शालेय वातावरणात उच्च-गुणवत्तेचे शिक्षण देण्यासाठी या शाळा त्यांच्या संबंधित क्षेत्रांमध्ये नेतृत्व करतील.
या योजनेअंतर्गत केंद्र सरकार/राज्य/केंद्रशासित प्रदेश /स्थानिक संस्थांद्वारे व्यवस्थापित शाळांमधून विद्यमान शाळांना बळकट करून 14500 हून अधिक पीएम श्री शाळा स्थापन करण्याची तरतूद केली गेली आहे.
योजनेचा कालावधी 2022-23 ते 2026-27 पर्यंत आहे; त्यानंतर या शाळांनी मिळवलेला दर्जा कायम राखणे ही संबंधित राज्यांची/केंद्रशासित प्रदेशांची जबाबदारी असेल. 5 वर्षांच्या या प्रकल्पाची एकूण किंमत 27360 कोटी रुपये असेल. ज्यामध्ये 18128 कोटी रुपये केंद्राचा हिस्सा असेल.
ही माहिती शिक्षण राज्यमंत्री डॉ. अन्नपूर्णा देवी यांनी आज लोकसभेत एका लेखी उत्तरांतर्गत दिली.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
मत्स्योत्पादन, पशुविकास आणि दुग्धविकास मंत्रालय
केंद्रीय मंत्री परूषोत्तम रूपाला यांनी मत्स्यउत्पादकता वाढवण्यासाठी पर्यावरणावर किमान परिणाम करणाऱ्या शाश्वत मासेमारी वर दिला भर
केंद्रीय मत्स्यव्यवसाय मंत्र्यांच्या हस्ते अंदमान आणि निकोबार बेटांवर सागर परिक्रमाच्या सहाव्या टप्प्याला सुरूवात
नवी दिल्ली, 29 मे 2023
भारत सरकारच्या मत्स्य, पशुसंवर्धन आणि दुग्धोत्पादन मंत्रालयाच्या मत्स्यपालन विभागाने, स्वातंत्र्याच्या अमृतमहोत्सवाच्या निमित्ताने आखलेल्या सागर परिक्रमेच्या सहाव्या टप्प्याला आज सुरवात झाली. सागर परिक्रमा कार्यक्रम हा पूर्व निश्चित केलेल्या सागरी मार्गाने आयोजित केला असून किनारी राज्ये आणि केंद्रशासित प्रदेशांचा त्यात समावेश केला आहे. दोन दिवसीय सहाव्या टप्प्याचा हा कार्यक्रम केंद्रशासित प्रदेश अंदमान आणि निकोबार बेटांवर आयोजित करण्यात आला होता. केंद्रीय मत्स्यव्यवसाय, पशुसंवर्धन आणि दुग्धोत्पादन मंत्री पुरूषोत्तम रूपाला यावेळी उपस्थित होते.
या प्रसंगी भाषण करताना रूपाला यांनी वाढती मागणी पूर्ण करण्यात मत्स्यशेती करणाऱ्या उत्पादकांच्या महत्वपूर्ण भूमिका मान्य करून खाद्यपदार्थाचा एक अत्यंत महत्वाचा स्त्रोत आणि उपजीविका उपलब्ध करून देण्यासाठी आमचे मच्छीमार आणि मत्स्य शेती करणारे अथकपणे काम करत असल्याचे सांगितले. रूपाला यांनी पर्यावरणावर कमीत कमी परिणाम होईल अशा पद्धतीने आणि केवळ उत्पादकता वाढेल, अशा पद्धतीची शाश्वत मासेमारी करण्यावर भर दिला.
केंद्रीय मंत्र्यांनी यावेळी उपस्थित असलेले मत्स्यशेती करणारे, मच्छीमार लाभार्थींशी संवाद साधला. अनेक लाभार्थींनी त्यांना प्रत्यक्ष मासेमारी करताना आलेले अनुभव रूपाला यांच्यासमवेत सामायिक केले आणि त्यांच्या प्रश्नांकडे ठळकपणे लक्ष वेधले. तसेच केसीसी आणि पीएमएमएसवायने मच्छीमारांच्या तसेच कोळी जमातीसाच्या आयुष्यात दिलेले प्रचंड योगदान सांगितले. रुपाला यांनी मच्छीमार, मत्स्य शेती करणारे शेतकरी आणि किसान क्रेडिट कार्डधारकांसह इतर भागधारकांचा सत्कार केला.
रूपाला यांनी मोठी कोळंबी घरगुती पालन, निवडक प्रजनन, केंद्रक प्रजनन, कोळंबी मूल्यांकन अभ्यास युनिट स्थापन करणे आणि यासंदर्भात व्यापक प्रमाणावर कोळंबीचा पुरवठा करणे, इत्यादीबाबत अधिकाऱ्यांशी चर्चा केली.
केंद्रीय मंत्र्यांनी सेल्युलर तुरूंगालाही भेट दिली.
सागर परिक्रमा ग्रामीण भागात लोकांचे कल्याण आणि जीवनमानाचा दर्जा उंचावण्यावर परिणाम करणार असून जास्त उपजीविकेच्या संधी निर्माण करेल. सागर परिक्रमा मच्छीमार, इतर भागधारक यांचे प्रश्न सोडवण्यात मदत करणार असून प्रधानमंत्री मत्स्यसंपदा योजना, किसान क्रेडिट कार्ड सारख्या विविध मासेमारी योजनांच्या माध्यमातून त्यांची आर्थिक उन्नती करण्यास सहाय्यक ठरणार आहे.N.Chitale/U.Kulkarni/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
पेट्रोलियम आणि नैसर्गिक वायू मंत्रालय
रत्नागिरी येथे एकात्मिक रिफायनरी-सह-पेट्रोकेमिकल संकुल
इंडियन ऑइल कॉर्पोरेशन लिमिटेड , भारत पेट्रोलियम कॉर्पोरेशन लिमिटेड  आणि हिंदुस्तान पेट्रोलियम कॉर्पोरेशन लिमिटेड  या तेल क्षेत्रातील सार्वजनिक उपक्रमांनी महाराष्ट्रातील रत्नागिरी जिल्ह्यातील राजापूर तालुक्यामधल्या बाबुलवाडी येथे 60 एमएमटीपीए  रिफायनिंग  क्षमता असलेले एकात्मिक रिफायनरी-सह-पेट्रोकेमिकल संकुल स्थापित करण्याचा निर्णय घेतला आहे. महाराष्ट्र सरकारशी सल्लामसलत करून वरील तीनही सार्वजनिक उपक्रमांनी प्रस्तावित रिफायनरीचे ठिकाण निश्चित केले होते. तथापि, दिनांक 02.03.2019 रोजीच्या राज्य शासनाच्या अधिसूचनेद्वारे रिफायनरी-सह-पेट्रोकेमिकल प्रकल्पाकरिता जमीन अधिग्रहणासाठी 18.05.2017 रोजी दिलेली आधीची अधिसूचना मागे घेण्यात आली आहे.
स्थानिक जनतेला या तेलशुद्धीकरण प्रकल्पाच्या फायद्यांबद्दल सजग करण्यासाठी तसेच पर्यावरणावरील दुष्परिणामांविषयी त्यांच्यातील गैरसमज दूर करण्यासाठी रत्नागिरी रिफायनरी अँड पेट्रोकेमिकल्स लिमिटेडने  मुद्रित आणि इलेक्ट्रॉनिक माध्यमांच्याद्वारे तसेच घरोघरी जाऊन जनजागृती मोहीम राबविली.
राज्यसभेमध्ये हिशे लाचुंगपा यांनी राज्यसभेत आज विचारलेल्या प्रश्नाला दिलेल्या लिखित उत्तरात केंद्रीय पेट्रोलियम व नैसर्गिक वायू व पोलाद मंत्री धर्मेंद्र प्रधान यांनी ही माहिती दिली.
संरक्षण मंत्रालय
संरक्षण निर्यात
नवी दिल्ली, 13 मार्च 2023
संरक्षण उत्पादन विभागाने श्रेणी 6 मध्ये समाविष्ट असलेल्या विशेष रसायने, साहित्य, उपकरणे आणि तंत्रज्ञान पासून बनणाऱ्या युद्धसामग्री सूचीतील वस्तूंच्या निर्यातीसाठी मान्यता दिली आहे. गेल्या 5 वर्षात निर्यात करण्यात आलेल्या प्रमुख संरक्षण उपकरणांमध्ये वेपन सिम्युलेटर, टीयर गॅस लाँचर, टॉर्पेडो लोडिंग मेकॅनिझम, कोस्टल सर्व्हिलन्स रडार इत्यादींचा समावेश आहे. सध्या जगभरातील 80 हून अधिक देशांमध्ये निर्यात केली जात आहे. गेल्या पाच वर्षांतील निर्यात मूल्याचा तपशील खालीलप्रमाणे आहे.

|
||
|
2017-18
|
|
2018-19
|
|
2019-20
|
|
2020-21
|
|
2021-22
|
|
2022-23 
|
|
Total Export Value
|
|
4,682
|
|
10,746
|
|
9,116
|
|
8,435
|
|
12,815
|
|
13,399
भारतीय संरक्षण उत्पादनांचा दर्जा सुधारण्यासाठी आणि त्यांना जागतिक स्तरावर स्पर्धात्मक बनवण्यासाठी सरकारने विविध पावले उचलली आहेत:
- ‘आत्मनिर्भरता’ साध्य करण्यासाठी सरकारने विविध संरक्षण उत्पादनांच्या स्वदेशीकरणावर भर दिला आहे. स्थानिक संसाधनांपासून बनवलेल्या स्वदेशी वस्तू जागतिक स्तरावर स्पर्धात्मक बनतील, सोबतच यामुळे जागतिक पुरवठा साखळीत सुक्ष्म, लघु आणि मध्यम उद्योगांचे एकत्रीकरण देखील सुलभ होईल.
- संरक्षण संशोधन आणि विकास संस्थेने विकसित केलेले नवीन तंत्रज्ञान कोणत्याही शुल्काशिवाय नियमितपणे उद्योगांना हस्तांतरित केले जाते.
- संरक्षण संशोधन आणि विकास संस्था उद्योगांच्या सहभागाने विशिष्ट तंत्रज्ञान प्रात्यक्षिके आयोजित करते. यामुळे उद्योगांना उत्पादन सुधारणेसाठी तसेच त्यांच्या उत्पादनांची स्वयं-चाचणी आणि कार्यक्षेत्र परिस्थितीत मूल्यमापन करण्यासाठी वापरकर्त्यांने पुरवलेल्या माहितीसह सहाय्य असा दुहेरी लाभ प्राप्त होतो.
- संरक्षण मंत्रालयाच्या आस्थापनेतील चाचणी सुविधा उद्योगांसाठी देखील खुली करण्यात आली आहे.
- संरक्षण क्षेत्रातील नवोन्मेष आणि तंत्रज्ञान विकासाला चालना देण्यासाठी सुक्ष्म लघु आणि मध्यम उद्योग, स्टार्ट-अप, वैयक्तिक नवोन्मेषक, संशोधन आणि विकास संस्था आणि शैक्षणिक संस्था यांच्यासह उद्योगांचा सहभाग वाढवण्यासाठी iDEX  सुरू करण्यात आले आहे. आतापर्यंत, 287 समस्यांवर काम करण्यात आले, 345 स्टार्ट-अप्सना सहभागी करून घेण्यात आले, तर 208 करारांवर स्वाक्षरी करण्यात आली आहे.
- सार्वजनिक/ खाजगी उद्योगांच्या विशेषत: सूक्ष्म, लघु आणि मध्यम उद्योगांचा सहभाग प्रोत्साहित करण्यासाठी /स्टार्ट-अप्सना प्रोत्साहित करण्यासाठी आणि संरक्षण तंत्रज्ञानामध्ये आत्मविश्वास वाढविण्यासाठी तंत्रज्ञान विकास निधी योजना सुरू करण्यात आली आहे.
संरक्षण राज्यमंत्री अजय भट्ट यांनी आज राज्यसभेत तिरुची शिवा यांच्या प्रश्नाला लेखी उत्तर देताना ही माहिती दिली.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
माहिती आणि प्रसारण मंत्रालय
‘ॲन्ड दे मेड क्लासिक्स’ चित्रपटाचे विशेष प्रदर्शन 26 डिसेंबर रोजी मुंबईत
मुंबई, 24 डिसेंबर 2018
सुप्रसिद्ध बंगाली लेखक नबेंदु घोष यांच्या कन्या रत्नोत्तमा सेनगुप्ता यांच्या ‘ॲन्ड दे मेड क्लासिक्स’ या चित्रपटाचे विशेष प्रदर्शन फिल्म्स् डिव्हिजन मुंबई येथे येत्या बुधवारी म्हणजेच 26 डिसेंबर 2018 रोजी संध्याकाळी साडे पाच वाजता होणार आहे.
नबेंदु घोष आणि चित्रपटसृष्टीतील त्यांचे गुरु सुप्रसिद्ध दिग्दर्शक बिमल रॉय यांनी एकत्रितपणे तयार केलेल्या चित्रपटांचा प्रवास या चित्रपटातून आपल्याला बघायला मिळतो. बिमल रॉय यांचा अखेरचा चित्रपट ‘बंदिनी’ ची पटकथा नबेंदु घोष यांचीच होती. या चित्रपटाला अनेक राष्ट्रीय आणि आंतरराष्ट्रीय चित्रपटांनी गौरवण्यात आले होते. या जोडीने बाप-बेटी, परिणिता, नौकरी, बिराज-बहु,यहुदी आणि सुजाता यासारख्या अजरामर चित्रपटांची निर्मिती केली. त्यांच्या या निर्मितीचा प्रवास या चित्रपटात आहे. त्याशिवाय बिमल रॉय आणि नबेंदु घोष यांच्या विषयी त्यांचे सहकलाकार आणि मान्यवरांनी दिलेल्या प्रतिक्रिया देखील या चित्रपटात बघायला मिळतील. या चित्रपटाच्या शो नंतर दिग्दर्शक रत्नोत्तमा सेनगुप्ता प्रेक्षकांशी संवाद साधतील.
B.Gokhale/R.Aghor/P.Malandkar
(Visitor Counter : 85
पंतप्रधान कार्यालय
पंतप्रधान नरेंद्र मोदी आणि टांझानियाचे अध्यक्ष महामहीम डॉ जॉन पॉमबे जोसेफ मगुफुली यांच्यात दूरध्वनीवरून संभाषण
(नवी दिल्ली, 13 जून 2020
पंतप्रधान नरेंद्र मोदी यांनी आज टांझानियाचे अध्यक्ष महामहीम डॉ जॉन पॉमबे जोसेफ मगुफुली यांच्याशी दूरध्वनीवरून संवाद साधला.
पंतप्रधानांनी जुलै 2016 मध्ये दार-ए-सलामला दिलेल्या भेटीची आठवण करून दिली आणि टांझानियाबरोबर पारंपारिक मैत्रीपूर्ण संबंधाना भारत देत असलेल्या महत्वावर त्यांनी भर दिला. टांझानिया सरकार आणि जनतेच्या आकांक्षा तसेच गरजा लक्षात घेऊन टांझानियाच्या विकासाच्या प्रवासात भागीदारी करण्याच्या भारताच्या प्रतिबद्धतेचा त्यांनी पुनरुच्चार केला.
कोविड -19 च्या पार्श्वभूमीवर टांझानियामधून भारतीय नागरिकांना बाहेर काढण्यासाठी टांझानियाच्या अधिकाऱ्यांनी केलेल्या सहकार्याबद्दल पंतप्रधानांनी राष्ट्रपती डॉ. मगुफुली यांचे आभार मानले.
उभय नेत्यांनी एकूण द्विपक्षीय संबंधांचा आढावा घेतला. भारत आणि टांझानिया दरम्यान वाढती विकास भागीदारी, शैक्षणिक संबंध आणि व्यापार आणि गुंतवणूकीचा ओघ याबाबत त्यांनी समाधान व्यक्त केले आणि याला आणखी वेग देण्याच्या शक्यतेवर चर्चा केली.
यावर्षीच्या अखेरीस टांझानियामध्ये होणाऱ्या अध्यक्षीय आणि संसदीय निवडणुकांसाठी पंतप्रधानांनी महामहिम अध्यक्ष मगुफुली आणि टांझानियाच्या जनतेला शुभेच्छा दिल्या.
अर्थ मंत्रालय
15CA/15CB या फॉर्म्सच्या ई-फाईलिंगमध्ये सवलत
आयकर कायदा-1961 नुसार 15CA/15CB हे फॉर्म्स आयकर खात्याला इलेक्ट्रॉनिकली सादर करणे बंधनकारक आहे. सध्याच्या पद्धतीत करदाते फॉर्म 15CA हा सनदी लेखापालाने दिलेल्या फॉर्म 15 CB प्रमाणपत्रासह किंवा जसे लागू असेल तसे ई-फाईलिंग पोर्टलवर सादर करून त्यानंतर कोणत्याही परदेशी मिळकतीसंदर्भातील कामासाठी अधिकृत डिलरकडे त्याची प्रत देतात.
करदात्यांना http://www.incometax.gov.in या पोर्टलवरील 15CA/15CB या आयकर फॉर्म्सचे इलेक्ट्रॉनिक फायलिंग करण्यासाठी येत असलेल्या अडचणी लक्षात घेता करदाते, वरील फॉर्म्स छापील स्वरूपात अधिकृत डिलर्सकडे 30 जून 2021 पर्यंत सादर करु शकतील, असा निर्णय घेण्यात आला आहे. परदेशातील मिळकत असणाऱ्यांना सादर करावे लागणारे असे फॉर्म्स अधिकृत डिलर्सनी 30 जून 2021 पर्यंत स्विकारावेत. यावरील प्रत-ओळख क्रमांक म्हणजे डॉक्युमेंट आयडी मिळवण्यासाठी नव्या ई-फाईलिंग पोर्टलवर हे फॉर्म्स या तारखेनंतर अपलोड करता येतील अशी सुविधा देण्यात आली आहे.
वस्त्रोद्योग मंत्रालय
केंद्रीय मंत्री पीयूष गोयल यांची पहलगामला भेट, पंचायती राज संस्था आणि उद्योजकांच्या प्रतिनिधींशी चर्चा
नवी दिल्ली, 18 ऑक्टोबर 2021
केंद्रीय वस्त्रोद्योग, वाणिज्य आणि उद्योग तसेच ग्राहक व्यवहार, अन्न आणि सार्वजनिक वितरण मंत्री पीयूष गोयल यांनी आज पहलगामला भेट दिली.
यावेळी पशुपालन, जिल्हा उद्योग, एकात्मिक बाल विकास सेवा, बागकाम, मेंढीपालन, हातमाग आणि हस्तकला इत्यादी विभागांसह इतर विभागांनी उभारलेल्या विविध लहान दुकानांना भेट देऊन केंद्रीय मंत्र्यांनी त्यांचे परीक्षण केले.
या दुकानांतील अधिकाऱ्यांशी चर्चा करतानाच केंद्रीय मंत्री गोयल यांनी दुकानात मांडलेल्या विविध उत्पादनांची थोडक्यात माहिती घेतली. या उत्पादनांच्या निर्मिती प्रक्रियेबद्दल देखील त्यांनी चौकशी केली. या केंद्रशासित प्रदेशाची निर्यात क्षमता वाढवू शकणाऱ्या उत्पादनांना अधिक प्रोत्साहन दिले पाहिजे या मुद्द्यावर त्यांनी भर दिला. स्थानिक उद्योजक आणि कारागिरांची निर्मितीक्षमता वाढविण्यासाठी शक्य असलेली सर्व मदत करण्याचे आदेश त्यांनी जिल्हा प्रशासनाच्या अधिकाऱ्यांना दिले.
केंद्रीय मंत्र्यांनी बेटी बचाओ, बेटी पढाओ योजने अंतर्गत परिसरातील नवजात मुलींना बेबी किट्सचे वितरण देखील केले. लाडली बेटी योजनेअंतर्गत पात्र लाभार्थ्यांना मदत अनुदान वितरीत करण्यात आले. दुग्ध व्यवसायात वापरल्या जाणाऱ्या विशिष्ट गाड्या विकत घेण्यासाठी पात्र लाभार्थ्यांना त्यांनी मंजुरी पत्रांचे वाटप देखील केले. समाज कल्याण विभागाच्या उपक्रमातून गोयल यांनी दिव्यांग व्यक्तींना तिचाकी सायकलींचे वितरण देखील केले.
केंद्रीय मंत्री पीयूष गोयल दोन दिवसांच्या जम्मू-काश्मीर भेटीवर असून ते तेथील विविध विकासकामांचे उद्घाटन करणार आहेत.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
पंतप्रधान कार्यालय
हिंदुस्तान टाईम्स लीडरशीप परिषदेला पंतप्रधानांनी केले संबोधित
नवी दिल्ली, 6 डिसेंबर 2019
पंतप्रधान नरेंद्र मोदी यांनी आज नवी दिल्लीत 17 व्या हिंदुस्तान टाईम्स लीटरशीप परिषदेत उद्घाटनपर भाषण केले.
कुठल्याही समाज किंवा देशाच्या विकासासाठी संभाषण महत्वाचे आहे असे पंतप्रधान म्हणाले. उत्तम भविष्याचा पाया संभाषण आहे. ‘सबका साथ, सबका विकास, सबका विश्वास’ या मंत्रासह सरकार सध्याच्या आव्हाने आणि समस्यांवर काम करत आहे असे पंतप्रधान म्हणाले.
सरकारने घेतलेल्या अनेक निर्णयांची माहिती देताना पंतप्रधान म्हणाले की कलम 370 रद्द केल्यामुळे जम्मू आणि काश्मीर आणि लडाखच्या लोकांना आशेचा नवीन किरण मिळाला आहे. मुस्लीम महिला आता तिहेरी तलाकच्या प्रथेपासून मुक्त झाल्या आहेत. दिल्लीतील अनधिकृत वसाहतींवरील निर्णयाचा 40 लाख लोकांना लाभ झाला आहे. नवीन भारतासासाठी, उत्तम भविष्यासाठी असे अनेक निर्णय घेण्यात आल्याचे पंतप्रधान म्हणाले.
आरोग्य, स्वच्छता आणि पायाभूत विकासासारख्या अनेक विकास निर्देशांकात मागे पडलेल्या जिल्ह्यांवर आता सरकार लक्ष केंद्रीत करत आहे असे पंतप्रधान म्हणाले. विकास आणि शासन या प्रत्येक मापदंडावर लक्ष केंद्रीत करता 112 जिल्हे महत्वाकांक्षी जिल्हे म्हणून विकसित केले जात आहेत. या जिल्ह्यांमध्ये कुपोषण, सुगम्य बँकिंग सुविधा, विमा, वीज यांसारख्या विविध मापदंडावर सरकार प्रत्यक्ष देखरेख करत आहे ते म्हणाले. यासह 112 जिल्ह्यांचे उत्तम भवितव्य देशाच्या उत्तम भवितव्य निश्चित करील असे ते म्हणाले.
जल जीवन अभियानाबाबत बोलताना पंतप्रधान म्हणाले की सरकार 15 कोटी कुटुंबांना पाईपद्वारे पाणीपुरवठा करण्यासाठी जोडणी देत आहे. भारताला 5 ट्रिलियन डॉलर्सची अर्थव्यवस्था बनवण्यासाठी सरकार वचनबद्ध असून हे उद्दिष्ट साध्य करण्यासाठी सरकार प्रयत्नशील आहे.
ऐतिहासिक बँक विलीनीकरण, कामगार कायद्यांचे कोडिंग, बँकांचे पुनर्भांडवलीकरण, कार्पोरेट करात कपात यांसारख्या अनेक आर्थिक सुधारणा हाती घेण्यात आल्याचे पंतप्रधान म्हणाले. व्यवसाय सुलभता क्रमवारीतील स्थान सुधारताना भारताने उत्तम कामगिरी बजावली असे त्यांनी नमूद केले. गेल्या पाच वर्षात भारताने 79 अंकांनी सुधारणा केल्याचे ते म्हणाले. रखडलेल्या गृहनिर्माण प्रकल्पांसाठी 25 हजार कोटी रुपयांचा विशेष निधी स्थापन करण्यात आल्याचे त्यांनी नमूद केले. तसेच सरकार 100 लाख कोटी रुपयांचे पायाभूत प्रकल्प सुरू करत आहे असे पंतप्रधान म्हणाले.
प्रवास आणि पर्यटन स्पर्धात्मकता निर्देशांकात भारत 34 व्या स्थानावर असल्याचे त्यांनी नमूद केले. पर्यटन व्यवसायात वाढ झाल्यामुळे रोजगार निर्मिती वाढल्याचे ते म्हणाले. मनुष्यबळाचे परिवर्तन करण्यासाठी विविध उपाययोजना हाती घेण्यात आल्याचे त्यांनी सांगितले. 130 कोटी भारतीयांच्या उत्तम भविष्यासाठी योग्य उद्देश, उत्तम तंत्रज्ञान आणि प्रभावी अंमलबजावणी हे सरकारचे सूत्र असल्याचे त्यांनी नमूद केले.
N.Sapre/S.Kane/P.Kor
(Visitor Counter : 70
सुक्ष्म, लघु आणि मध्यम उदयोग मंत्रालय
115 महत्वाकांक्षी जिल्ह्यांमधील एमएसएमईचे अस्तित्व सुधारण्यावर नितीन गडकरींचा भर
अर्थव्यवस्थेच्या उभारीसाठी कल्पना आणि सूचनांसह पुढे येण्याचे उद्योगजगताला आवाहन
गडकरी यांनी सीआयआयला बँक हमीच्या ऐवजी रस्ते पायाभूत सुविधा विमा योजनेचा मसुदा तयार करण्यास सांगितले
नवी दिल्ली, 8 ऑगस्ट 2020
केंद्रीय रस्ते वाहतूक आणि महामार्ग मंत्री नितीन गडकरी यांनी कॉन्फेडरेशन ऑफ इंडियन इंडस्ट्रीजने आयोजित केलेल्या इंडिया@75 : मिशन 2022 परिषदेला संबोधित केले. ते म्हणाले, देशातील 115 महत्वाकांक्षी जिल्ह्यांमध्ये एमएसएमईचे अस्तित्व सुधारण्याची तातडीची गरज आहे. सध्या जीडीपीमध्ये त्यांचे योगदान नगण्य आहे, मात्र त्यांच्याकडे व्यवस्थित लक्ष पुरवल्यास ते मोठ्या प्रमाणात रोजगार निर्मिती करु शकतात.
मंत्री म्हणाले, अगदी लहान उद्योगांची सुक्ष्म वित्तपुरवठ्याची गरज भागवण्यासाठी त्यांना एमएसएमई कार्यकक्षेत आणण्यासाठी सरकार काम करत आहे. नुकताच, एमएसएमई संकल्पनेचा विस्तार करण्यात आला आहे आणि 50 कोटी पर्यंतची गुंतवणूक आणि 250 कोटी पर्यंतची उलाढाल असलेल्या उद्योगांना एमएसएमईच्या नवीन व्याख्येत समाविष्ट केले आहे. तसेच एमएसएमई अंतर्गत उत्पादन आणि सेवा क्षेत्र या दोहोंना समान परिभाषीत करुन एकत्रित आणले आहे.
गडकरी यांनी देशाच्या अर्थव्यवस्थेच्या सर्वांगिण विकासासाठी कल्पना आणि सूचना सादर करण्याचे आवाहन सीआयआय प्रतिनिधींना केले. त्यांनी चीनचा दाखला देत सांगितले की, त्याठिकाणी 10 प्रमुख उद्योगांचा निर्यातीत 70 टक्के वाटा असतो. ते म्हणाले, तंत्रज्ञान अद्यतन करुन एमएसएमई क्षेत्रात भारतही नवीन निर्यात मार्ग शोधू शकेल. यामुळे मोठ्या प्रमाणात सहाय्यक घटकांची वाढ होण्यास मदत होईल, असे ते म्हणाले.
गडकरी यांनी रस्त्यांच्या विम्यासाठी सध्याच्या बँक हमीऐवजी नवीन प्रस्ताव तयार करण्याचे आवाहन सीआयआयला केले. यामुळे रस्ते प्रकल्पाला लवकर आर्थिक तरतुदी करता येतील आणि भांडवल उभे करता येईल, ज्यायोगे प्रकल्प जलदगतीने पूर्ण होतील. देशातील रस्त्यांमध्ये कसा बदल होत आहे हे त्यांनी तपशीलवार सांगितले, तसेच प्रस्तावित 22 नवीन हरित एक्सप्रेसवे प्रकल्पांमुळे यात आणखी सुधारणा होईल, असे ते म्हणाले.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 197.31 कोटी लसीच्या मात्रा देण्यात आल्या आहेत
भारतातील सध्या उपचार घेत असलेल्या सक्रीय रूग्णांची संख्या 96,700 इतकी आहे
सक्रीय रूग्णसंख्या सध्याच्या घडीला 0.22% इतकी आहे
कोविडमधून रुग्ण बरे होण्याचा दर 98.57% इतका आहे
गेल्या 24 तासामध्ये, 9,486 रूग्ण कोविडमधून बरे झाले असून बरे झालेल्या एकूण रूग्णांची संख्या आता 4,27,97,092 इतकी झाली आहे
गेल्या 24 तासामध्ये, देशात 11,793 नवीन रूग्ण नोंदवण्यात आले आहेत
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 86.14 कोटी चाचण्या करण्यात आल्या असून 4,73,717 चाचण्या गेल्या 24 तासामध्ये करण्यात आल्या आहेत.
संरक्षण मंत्रालय
भारतीय हवाई दलाच्या ‘माय आयएएफ’ मोबाईल ॲप्लिकेशनचे अनावरण
हवाईदल प्रमुख एअर चीफ मार्शल राकेश कुमार सिंग भदौरिया यांच्या हस्ते भारतीय हवाई दलाचे मुख्यालय वायू भवन येथे आज ‘माय आयएएफ’ मोबाईल ॲप्लिकेशनचे अनावरण करण्यात आले. सेंटर फॉर डेव्हलपमेंट ऑफ अॅडव्हान्स्ड कम्प्युटिंग  यांच्या संयुक्त विद्यमाने विकसित करण्यात आलेल्या अॅप्लिकेशनमध्ये भारतीय हवाई दलात रुजू होण्यास इच्छुक असणाऱ्यांना करिअर संबंधित माहिती आणि तपशील पुरवण्यात आला आहे.
हाताळण्यास सुलभ असलेला अॅप वापरकर्त्यांना अधिकारी आणि एअरमन पदाविषयीची निवड प्रक्रिया, प्रशिक्षण, अभ्यासक्रम, वेतन आणि सुविधा यांची माहिती एकल डिजीटल प्लॅटफॉर्मवर पुरवेल. मोबाईल अॅप अँड्राईड फोनसाठी गुगल प्ले स्टोअरवर उपलब्ध असून भारतीय हवाईदलाच्या समाजमाध्यमाशी जोडण्यात आले आहे, यात गेम्स आणि हवाई दलाच्या शौर्याचा इतिहास पाहायला मिळेल.
पंतप्रधान कार्यालय
सूरतमधील हिरे सराफा बाजाराची इमारत म्हणजे सूरतच्या हिरे व्यवसायातील गतिमानता आणि विकासाचे प्रतिबिंब आहे: पंतप्रधान नरेंद्र मोदी
गुजरातमध्ये सूरत येथे हिरे व्यापाराच्या जगातील सर्वात मोठ्या सराफा बाजाराच्या इमारतीचे लोकार्पण झाल्याबद्दल पंतप्रधान नरेंद्र मोदी यांनी आनंद व्यक्त केला आहे.
पंतप्रधानांनी ट्वीट केले आहे:
“सूरत येथील हिरे सराफा बाजाराची इमारत म्हणजे सूरत शहरातील हिरे व्यापारामधील गतिमानता आणि विकासाचं प्रतिबिंब आहे. भारताच्या उद्योजकतेचाही हा दाखला आहे. व्यापार, नवोन्मेष आणि सहकार्याचे केंद्र म्हणून हा बाजार काम करेल, आपल्या अर्थव्यवस्थेला आणखी चालना देईल आणि रोजगाराच्या संधी निर्माण करेल.”
संरक्षण मंत्रालय
पश्चिमी नौदल कमांडचा मध्यावधी देखभाल आढावा आणि पायाभूत सुविधा आढावा घेण्यात आला
मुंबई, 30 सप्टेंबर 2021
भारतीय नौदलाच्या पश्चिमी नौदल कमांडचा मध्यावधी देखभाल आढावा आणि मध्यावधी पायाभूत सुविधा उभारणीच्या कामाच्या प्रगतीचा आढावा घेण्यासाठी मुंबईत 28 सप्टेंबर 2021रोजी आयोजित करण्यात आलेल्या बैठकांचे उद्घाटन पश्चिमी नौदल कमांडचे फ्लॅग ऑफिसर कमांडिंग-इन-चीफ, PVSM, AVSM, VSM, ADC, व्हॉईस अडमिरल आर.हरीकुमार यांनी केले. 28 आणि 29 सप्टेंबर 2021 असे दोन दिवस झालेल्या या आढावा बैठकांचे अध्यक्षपद चीफ ऑफ मटेरीअल, AVSM, VSM व्हॉईस अडमिरल संदीप नाथानी यांनी भूषविले. या दोन्ही बैठकांना नौदल मुख्यालय, पश्चिमी नौदल कमांडचे मुख्यालय, मुंबईतील नौदल गोदी, कारवारचे नौकादुरुस्ती यार्ड या कार्यालयांतील प्रतिनिधी, नौदल प्रकल्पांचे महासंचालक, नौदलाची चाचणी पथके, मुंबईची मटेरीअल संघटनेचे पदाधिकारी उपस्थित होते.
व्हॉईस अडमिरल आर.हरीकुमार मुंबई येथे एमवायआरआर च्या प्रतिनिधींना उद्घाटनपर संबोधन देताना
पश्चिमी नौदल कमांडचे फ्लॅग ऑफिसर कमांडिंग-इन-चीफ यांच्या उद्घाटनपर भाषणानंतर, COM व्हॉईस अडमिरल संदीप नाथानी यांनी आढावा मंडळासमोर केलेल्या भाषणात, युध्दनौकांच्या दुरुस्तीसाठी आणि पायाभूत सुविधा वाढविण्यासाठी परेदशी OEMs वरील अवलंबित्व कमी करून आणि देशांतर्गत तंत्रज्ञानविषयक ज्ञानवर्धनाचे प्रयत्न वाढवून ‘आत्मनिर्भर भारत’ उभारण्यावर भर दिला. या वर्षीच्या आढाव्यात, नौदलाची जहाजे आणि पाणबुड्या यांना किनाऱ्यावरून देण्यात येणाऱ्या मदतीमध्ये वाढ आणि विस्तार करण्यावर लक्ष केंद्रित करण्यात आले आहे.
चीफ ऑफ मटेरीअल, व्हॉईस अडमिरल संदीप नाथानी पश्चिमी नौदल कमांडच्या मुंबई येथे झालेल्या आढावा बैठकीत अध्यक्षपदावरून प्रतिनिधींशी चर्चा करताना
याखेरीज, पश्चिमी नौदल कमांडच्या जहाजांची आणि पाणबुड्यांची दुरुस्ती करण्याच्या योजनांवर चर्चा, विद्यमान देखभाल धोरणांबाबत विवेचन आणि नौदलाच्या वाढत्या गरजा भागविण्यासाठी पायाभूत सुविधा विकासाच्या योजनांचा आढावा या मुद्यांचा देखील या आढावा बैठकीच्या मंचावर चर्चेसाठी विचारात घेतलेल्या विषयांमध्ये समावेश होता. तसेच, कारवारच्या नौदल तळावर विकसित होत असलेल्या आधारभूत सुविधांच्या कामाच्या प्रगतीचा देखील व्हॉईस अडमिरल संदीप नाथानी यांनी आढावा घेतला.
फ्लॅग ऑफिसर कमांडिंग-इन-चीफ, व्हॉईस अडमिरल आर.हरीकुमार यांच्यासोबत मुंबई येथील मध्यावधी देखभाल आढावा बैठकीसाठी उपस्थित असलेल्या सर्व प्रतिनिधींचा फोटो
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
ग्राहक व्यवहार, अन्न आणि सार्वजनिक पुरवठा मंत्रालय
ग्राहकांना निकृष्ट दर्जाचे प्रेशर कुकर विकल्याबद्दल सीसीपीएने फ्लिपकार्टला 1 लाख रुपयांचा दंड ठोठावला
गुणवत्ता नियंत्रण नियमांची पूर्तता न केलेले 598 प्रेशर कुकर परत घेण्याचे आणि ग्राहकांना त्याच्या मूल्याची परतफेड करण्याचे फ्लिपकार्टला आदेश
नवी दिल्ली, 17 ऑगस्ट 2022
उत्पादनाच्या दर्जाबाबत अनिवार्य असलेल्या नियमांची पूर्तता न करणारे घरगुती वापराचे प्रेशर कुकर विकण्याची परवानगी देऊन ग्राहक हक्कांचे उल्लंघन केल्याबद्दल केंद्रीय ग्राहक संरक्षण प्राधिकरणाने  फ्लिपकार्ट या ई-कॉमर्स मंचाविरोधात आदेश जारी केला आहे.
मुख्य आयुक्त निधी खरे यांच्या नेतृत्वाखाली, सीसीपीएने फ्लिपकार्टला त्यांच्या मंचावरून विकलेले 598 प्रेशर कुकर खरेदी करणाऱ्या ग्राहकांना सूचित करण्याचे ते प्रेशर कुकर परत मागवून ग्राहकांना त्याच्या मूल्याची परतफेड करण्याचे आणि याबाबतचा अनुपालन अहवाल 45 दिवसांच्या आत सादर करण्याचे आदेश दिले आहेत. आपल्या ई-कॉमर्स मंचावरून अशा प्रकारचे प्रेशर कुकर विकण्याची परवानगी देऊन ग्राहकांच्या हक्कांचे उल्लंघन केल्याबद्दल कंपनीला 1,00,000 रुपये दंड भरण्याचा आदेशदेखील देण्यात आला आहे.
घरगुती वापराचे प्रेशर कुकर  आदेश 01.02.2021 रोजी जारी करण्यात आला असून त्यानुसार घरगुती वापराच्या सर्व प्रेशर कुकरसाठी IS 2347:2017 चे पालन अनिवार्य आहे. म्हणून, 01.02.2021 पासून घरगुती वापराच्या सर्व प्रेशर कुकरसाठी IS 2347:2017 चे पालन करणे बंधनकारक आहे, तसेच ऑनलाईन अथवा ऑफलाईन माध्यमातून विकल्या जाणाऱ्या प्रेशर कुकर बाबत या नियमांची पूर्तता करणे आवश्यक आहे.
उत्पादनाच्या विक्रीच्या प्रत्येक पावतीवर 'पॉवर्ड बाय फ्लिपकार्ट' या शब्दांचा अनिवार्य वापर करणे आणि विविध फायद्यांचा लाभ देण्यासाठी सोने, चांदी आणि कांस्य असे विक्रेत्यांचे वर्गीकरण करणे यासारख्या 'फ्लिपकार्ट वापराच्या अटी' अंतर्गत असलेल्या तरतुदी यामधून आपल्या मंचावरून प्रेशर कुकरची विक्री करण्यामागील फ्लिपकार्टची भूमिका दिसून येत असल्याचे निरीक्षण सीसीपीएने केले.
आपल्या ई-कॉमर्स व्यासपीठावरून अशा प्रकारच्या प्रेशर कुकरच्या विक्री द्वारे फ्लिपकार्टने एकूण 1,84,263 रुपये उत्पन्न मिळवले आहे.
फ्लिपकार्टने जेव्हा अशा प्रेशर कुकरच्या विक्रीतून व्यावसायिक नफा मिळवला, तेव्हा या विक्रीपासून फायदा मिळवला आहे, तेव्हा या उत्पादनाची ग्राहकांना विक्री केल्यामुळे उद्भवणारी भूमिका आणि जबाबदारीपासून ते स्वतःला वेगळे ठेवू शकत नाही असे सीसीपीएने म्हटले आहे.S.Kakade/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 155